armvectores/hy_wikipedia_2023 huggingface dataset:
(6151) Վիգետ

(6151) Վիգետ (անգլ.՝ Viget), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 19-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,259469 ա. մ., առավելագույնը մոտենում է 2,0601 ա. մ. հեռավորության վրա և հեռանում 2,4589 ա. մ.։ Արեգակի շուրջ մեկ ամբողջական պտույտ է կատարում 1240,53 երկրային օրվա ընթացքում, իր ուղեծրով շարժվելով միջինում 0,290198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6151) Վիգետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոնաուշտաուֆ

Դոնաուշտաուֆ (գերմ.՝ Donaustauf), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 3742մարդ (դեկտեմբերի 31, 2010 թվական)։ Զբաղեցնում է 9,72 կմ² մակերես տարածք։ Պաշտոնական կոդ՝ 09 3 75 130։


== Ծանոթագրություններ ==


== Արտաքին հղումներ ==
Պաշտոնական կայք
Կոզմա Պրուտկով

Կոզմա Պրուտկով, XIX դարի 50-60-ական թվականներին հանդես եկած ռուս գրողներ Ալեքսեյ Տոլստոյի, Ալեքսանդր, Ալեքսեյ և Վլադիմիր Ժեմչուժնիկով եղբայրների ընդհանուր կեղծանունը։ Կոզմա Պրուտկովի ստեղծագործությունները, որ 1859-1863 թվականին լույս են տեսել «Իսկրա», «Սովրեմեննիկ» և այլ պարբերականներում, նշանակալի դեր են խաղացել գրական կյանքում, «Նախագիծ՝ Ռուսաստանում համախոհություն մտցնելու մասին» երգիծանքը, «Առաքինության հաղթանակը» կատակերգությունը սուր քաղաքական ստեղծագործություններ են։ Կոզմա Պրուտկովի անունով լույս ընծայված երգիծական ստեղծագործությունների զգալի մասը պատկանել է Ալեքսեյ Ժեմչուժնիկովի գրչին։
Ի դեպ, հորինվել ու տպագրվել են Կազմա Պրուտկովի երևակայական նկարն ու կենսագրությունը։ Համաձայն այդ կենսագրության՝ նա ծնվել է 1801 թվականին, մահացել 1963 թվականին։ 


== Ծանոթագրություններ ==
(3709) Պոլիպոյտես

(3709) Պոլիպոյտես (անգլ.՝ Polypoites), աստերոիդ Յուպիտերի տրոյացիներից։ Հայտնաբերվել է 1985 թվականի հոկտեմբերի 14-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,249282 ա. մ., առավելագույնը մոտենում է 4,9249 ա. մ. հեռավորության վրա և հեռանում 5,5737 ա. մ.։ Արեգակի շուրջ մեկ ամբողջական պտույտ է կատարում 4392,87 երկրային օրվա ընթացքում, իր ուղեծրով շարժվելով միջինում 0,081951 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3709) Պոլիպոյտես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պինյատարո Մաջորե

Պարետե (իտալերեն՝  Pignataro Maggiore), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 6472 մարդ։ Բնակչության խտություն կազմում է 209 մարդ/կմ²։ Զբաղեցնում է 31 կմ² մակերես տարածք։ Փոստային ինդեքս՝ 81052, հեռախոսային կոդ՝ 0823։


== Արտաքին հղումներ ==
Պաշտոնական կայք (իտալ.)
Պորտո Նովո

Պորտո Նովո (ֆր.՝ Porto-Novo), Բենինի պաշտոնական մայրաքաղաքը, որը սակայն չի հանդիսանում երկրի կառավարության մշտական նստավայրը։
Քաղաքը Գվինեայի ծոցի նավահանգիստներից մեկն է և տեղակայված է երկրի հարավարևելյան մասում։ Պորտո Նովոն Բենինի՝ մեծությամբ երկրորդ քաղաքն է, սակայն Կոտոնու քաղաքն իր կարգավիճակով երկրի համար ավելի կարևոր քաղաք է ինչպես մշակութային, այնպես էլ քաղաքական առումով։ Մայրաքաղաքում արտադրվում է արմավենու ձեթ, բամբակ և մշակվում է բամբակենի։ Նավթի հանքավայրեր հայտնաբերվել են Բենինի մերձափնյա շրջանում 1990-ական թվականներին և երկրի տնտեսության մեջ կարևոր գործոն են։
Բնակչությունը՝ ▲264 320 մարդ (2013):


== Ծանոթագրություններ ==
Դամիրչիլիք

Դամիրչիլիք, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից հյուսիս-արևելք։
Գյուղը մրգառատ էր և գինեվետ։


== Պատմություն ==
Գյուղն ավերվել, իսկ բնակչությունը բնաջնջվել է 1895 թվականի կոտորածի ժամանակ։


== Բնակչություն ==
Բնակիչները հայեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ջոնի Բրենդոն

Ջոնի Բրենդոն (1925 - հուլիսի 26, 2017(2017-07-26)), անգլիացի երգիչ, երգահան, ով հայտնի է եղել 1950-ական թվականներին՝ ձայնագրվելով մի շարք լեյբլների համար։
Ծնվել է 1925 թվականի հուլիսի 16-ին Անգլիայում։ Իր՝ երկար տարիներ գործած ու վերջինիս աջակցող խումբը հայտնի է The Phantoms անունով։ Նրա գործունեության վաղ շրջանի հիթերն են Tomorrow և Don't Worry ստեղծագործությունները։ Նա նաև ձայնագրել է Slow Poke (վերանվանված՝ Slow Coach) և Painting the Clouds with Sunshine երգերի նոր տարբերակներ։ 
Ավելի ուշ Բրենդոնը Օֆֆ-Բրոդվեյում բեմադրում է մի քանի մյուզիքլներ, ներառյալ՝ Cindy (1964), Billy Noname (1970): 1979 թվականին նա միանցամից արժանանում է 2 Թոնի մրցանակի լավագույն առանձնահատուկ գնահատականի նոմինացիայում իր Eubie! գործի համար։ Բրենդոնը նաև հայտնի է իր՝ Ain't Doin' Nothin' But Singin' My Song (1982) և Oh, Diahne! (1997) մյուզիքլներում ներգրավվածության համար։ 
Նա թողարկեց իր առաջին սոլո ալբոմը 2005 թվականին՝ Then and Now վերնագրով։ Բրենդոնը մահացավ 2007 թվականի հուլիս ամսին՝ 92 տարեկան հասակում։ 


== Հիթային սինգլների սկավառակագրություն ==
"Tomorrow" (1955) (Polygon Records) - Միացյալ Թագավորության սինգլների շքերթ #8 †
"Don't Worry" (1955) (Polygon Records) - Միացյալ Թագավորության սինգլների շքերթ #18 ‡Հավատարմագրված որպես Ջոնի Բրենդոն The Phantoms և The Norman Warren Music խմբերի հետ
Հավատարմագրված որպես Ջոնի Բրենդոն The Phantoms խմբի հետ


== Ընտրված ֆիլմոգրաֆիա ==
Fun at St. Fanny's ֆիլմ (1956)


== Ծանոթագրություններ ==


== Արտաքին հղումներ ==
Ջոնի Բրենդոն Internet Movie Database կայքում
The Villager հոդվածը
Ֆիլմի տեղեկատու կայքէջը
Լուսինե Գևորգյան (երգչուհի)

Անվան այլ կիրառումների համար տե՛ս՝ Լուսինե Գևորգյան (այլ կիրառումներ)Լուսինե Գևորգյան (առավել հայտնի է որպես Լու, ծնվել է՝ 21 փետրվարի, 1983, Կապան, Հայկական ԽՍՀ), երգչուհի, երգերի հեղինակ, «Tracktor Bowling» (2004 թվականից) և «Louna» (2008 թվականից) ռոք խմբերի մենակատար։


== Կենսագրություն ==
Լուսինե Գևորգյանը ծնվել է 1983 թվականին Կապան քաղաքում։ Հետագայում ծնողների հետ տեղափոխվել է Սերպուխով։ Մանկության տարիներին սովորել է երաժշտական դպրոցում (դաշնամուրի բաժին)։ 2001 թվականին ավարտել է Մոսկվայի պետական մեքենաշինական ինստիտուտի տնտեսագիտական ֆակուլտետը, 2006 թվականին՝ Մոսկվայի՝ մշակույթի ու արվեստների պետական համալսարանի մենեջմենթի ու սոցիալ-տեղեկատվական տեխնոլոգիաների ֆակուլտետը։
Լուսինե Գևորգյանն երաժշտական կարիերան սկսել է 2003 թվականին, երբ դարձել է «Сфера Влияния» ռոք-խմբի անդամ։ 2004 թվականին նա տեղափոխվել է «Tracktor Bowling» խումբ (փոխարինել է խմբից հեռացած մենակատարին՝ Միլային)։ Այս խմբի հետ էլ Լուսինեն ճանաչում է ձեռք բերել։
2008 թվականին բասիստՎիտի հետ ձևավորում է «Louna» երաժշտական նախագիծը։ Հետագայում շարունակել է զուգահեռաբար ելույթ ունենալ երկու խմբերում, ինչպես նաև հանդիսանում է երգերի տեքստերի ու երաժշտության համահեղինակ։


== Սկավառակագրություն ==


=== Ալբոմներ, սինգլեր ===


=== Տեսահոլովակներ ===


== Ծանոթագրություններ ==


== Արտաքին հղումներ ==
«Louna» խմբի պաշտոնական կայքը
«Tracktor Bowling» խմբի պաշտոնական կայքը
Լու Թվիթթերում
Ռիմենգա (գետ)

Ռիմենգա (ռուս.՝ Рименьга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կոդինա գետի աջ ափին՝ 41 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03010000112103000003780
Հիդրոլոգիական ուսումնասիրությունների կոդը - 103000378
Ավազանի կոդը - 03.01.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վասիլի Ղազարյան

Վասիլի Խաչատուրի Ղազարյան (սեպտեմբերի 25, 1946(1946-09-25), Երևան, Հայկական ԽՍՀ, ԽՍՀՄ), հայ դիվանագետ։


== Կրթություն ==
1964-1969 թթ. սովորել և ավարտել է Երևանի պետական համալսարանի ֆիզիկայի ֆակուլտետը։
1976-1977 թթ. սովորել և ավարտել է ԽՍՀՄ արտաքին առևտրի ակադեմիայի դասընթացները։


== Աշխատանքային գործունեություն ==
1968-1969 թթ. - աշխատել է Երևանի պետական համալսարանի միացյալ ռադիացիոն լաբորատորիայում որպես տեխնիկ։
1969-1972 թթ. - աշխատել է ՀԽՍՀ ԳԱ ֆիզիկական հետազոտությունների ինստիտուտում որպես գիտաշխատող։
1972-1974 թթ. - ծառայել է Խորհրդային բանակում։
1974-1975 թթ. - աշխատել է ՀԽՍՀ ԳԱ ֆիզիկական հետազոտությունների ինստիտուտում որպես ավագ գիտաշխատող։
1975-1977 թթ. - ՀԽՍՀ մինիստրների խորհրդի արտաքին կապերի բաժնի ռեֆերենտ։
1977-1982 թթ. - աշխատել է Լիբիայում ԽՍՀՄ առևտրային ներկայացուցչությունում որպես ինժեներ։
1983-1991 թթ. - ՀԽՍՀ մինիստրների խորհրդի արտաքին կապերի բաժնի ավագ ռեֆերենտ, ապա բաժնի պետ։
1983-1991 թթ. - ՀԽՍՀ մինիստրների խորհրդի արտաքին կապերի բաժնի պետ, ապա ՀՀ Կառավարության աշխատակազմի արտաքին կապերի վարչության պետ։


== Դիվանագիտական ծառայությունը ==
2001-2007 թթ. - Չինաստանում Հայաստանի արտակարգ և լիազոր դեսպան։
2008 թ. օգոստոսի 29-ին Հայաստանի Նախագահի հրամանագրով նշանակվել է Ղազախստանում Հայաստանի արտակարգ և լիազոր դեսպան։
2009 թ. հուլիսի 27-ին Հայաստանի Նախագահի հրամանագրով համատեղության կարգով նշանակվել է Ղրղզստանում Հայաստանի արտակարգ և լիազոր դեսպան։
2009 թ. դեկտեմբերի 21-ին Հայաստանի Նախագահի հրամանագրով համատեղության կարգով նշանակվել է Աֆղանստանի Իսլամական Հանրապետությունում Հայաստանի արտակարգ և լիազոր դեսպան։
2013 թ. օգոստոսի 21-ին Հայաստանի Նախագահի հրամանագրով ազատվել է Ղազախստանի Հանրապետությունում և, համատեղության կարգով, Ղրղզստանի Հանրապետությունում և Աֆղանստանի Իսլամական Հանրապետությունում Հայաստանի արտակարգ և լիազոր դեսպանի պարտականություններից։
2013 թվականի սեպտեմբերից Հայաստանի ԱԳՆ գործերի կառավարիչն է։


== Ծանոթագրություններ ==
Հաղթանակի զբոսայգի (Մոզդոկ)

Հաղթանակի զբոսայգի (ռուս.՝ Парк Победы), զբոսայգի Ռուսաստանի Հյուսիսային Օսիայի Հանրապետություն-Ալանիայի Մոզդոկ քաղաքում։ Հեռավորությունը քաղաքի կենտրոնից 1,74 կիլոմետր է։


== Նկարագրություն ==
Հաղթանակի զբոսայգին համարվում է Մոզդոկի այցեքարտը։ Քաղաքի այս կանաչ անկյունը մշակութային և մարզական զանգվածային միջոցառումների անցկացման կենտրոն է։ Այգում տնկվել են հազարավոր ծառեր ու թփեր, այնտեղ կառուցվել են մարզադաշտ, վոլեյբոլի և բասկետբոլի խաղահրապարակներ, համերգային հարթակ։ Զբոսայգին քաղաքի բնակիչների և հյուրերի սիրված հանգստավայրն է։
Հաղթանակի զբոսայգու մուտքի մոտ տեղադրված է գրանիտե միաձույլ կերտվածք, որի վրա փորագրված են շրջանի այն բնակիչների անունները, որոնք արժանացել են Խորհրդային Միության հերոսի կոչման և Հայրենական մեծ պատերազմի հռչակավոր հրամանատարներ են։ Սկզբում տեղադրվել է հուշարձանը և միայն դրանից հետո նրա մոտից հիմնադրվել են ծառուղիները։
Ի պատիվ Հայրենական մեծ պատերազմում տարած հաղթանակի 30-ամյակի` Հաղթանակի զբոսայգում կանգնեցվել է «Ինքնաթիռ» հուշարձանը։ Մոզդոկ քաղաքի 246-ամյակի նախօրեին Հաղթանակի զբոսայգում հարևան հանրապետություններից և Ստավրոպոլի երկրամասից ժամանած հյուրերը վետերանների հետ համատեղ հիմնադրել են 65 ծառից կազմված Բարեկամության ծառուղին` ի պատիվ Մեծ հաղթանակի 65-ամյակի։ Նույն օրն այստեղ բացվել է զվարճանքի զբոսայգի երեխաների համար։
2007 թվականին քաղաքի Ներկայացուցիչների ժողովի որոշմամբ Հաղթանակի զբոսայգում հիմնվել է Հերոսների ծառուղի, որտեղ տեղադրվել են գեներալիսիմուս Ի. Վ. Ստալինի, մարշալ Գ. Կ. Ժուկովի, բանակի գեներալ Ի. Ա. Պլիևի, ինչպես նաև Խորհրդային Միության ծնունդով մոզդոկցի հերոսներ գեներալ Ե. Գ. Կոբերիձեի, գնդապետներ Գ. Ա. Կալոևի, Ն. Դ. Դրոնովի և Ն. Ն. Օրիշչենկոյի կիսանդրիները։


== Ծանոթագրություններ ==
Ռոտերդամի ճապոնական դպրոց

Ռոտերդամի ճապոնական դպրոց, (հոլ.՝ De Japanse School van Rotterdam, ճապ.՝ ロッテルダム日本人学校) միջազգային ճապոնական դպրոց Նիդերլանդների Ռոտերդամ քաղաքում։
Այս դպրոցը կազմված է երկու միջնակարգ դպրոցներից՝ հիմնական դպրոցից և շաբաթօրյա դպրոցից։ 1996 թվականին դպրոցները միաձուլվեցին մեկ դպրոցի մեջ, սակայն 2003 թվականին կրկին բաժանվեցին միմյանցից։ 2003 թվականի բաժանքից հետո դպրոցը դարձավ վճարովի շաբաթօրյա դպրոց։
Դպրոցը նախատեսված է 9-ամյա կրթությու ունեցող ճապոներենով և Ճապոնիայով հետաքրքրված ուսանողների համար։ Դպրոցի աշակերտները դպրոցում սովորում են հոլանդերեն, գերմաներեն, ֆրանսերեն, անգլերեն և ճապոներեն։


== Ծանոթագրություններ ==


== Արտաքին հղումներ ==
Ռոտերդամ քաղաքի ճապոնական դպրոցի պաշտոնական կայքը
Ռոտերդամ քաղաքի ճապոնական դպրոցի պաշտոնական կայքի այլալեզու տարբերակը Archived 2014-01-02 at Archive.is (անգլ.)
Վասիլե Կոնտա

Վասիլե Գրիգորեիի Կոնտա (Գոնտա) (նոյեմբերի 15, 1845(1845-11-15), Ghindăoani, Նյամց, Ռումինիա - ապրիլի 21, 1882(1882-04-21), Բուխարեստ, Ռումինիա), հայազգի ռումին փիլիսոփա, պետական, քաղաքական գործիչ, իրավագետ։


== Կենսագրություն ==
Ծնվել է քահանայի ընտանիքում։ Ավարտել է Անտվերպենի համալսարանը։ Գենտի համալսարանում դասավանդել է ֆրանսերեն։ Բրյոսելի համալսարանում ստացել է իրավաբանության դոկտորի գիտական աստիճան (1872 թվական)։ Եղել է իրավունքի պրոֆեսոր Ցասսիի համալսարանում։ 1879 թվականին անկախականների կուսակցությունից ընտրվել է Ռումինիայի պառլամենտի անդամ, 1880-1881 թվականներին ՝ հանրային կրթության (լուսավորության) մինիստր։ Կազմել է երկրի լուսավորության վերակառուցման օրինակելի, առաջադիմական ծրագիր։ Վատառողջության պատճառով Կոնտան հրաժարվել է պետական, քաղաքական և մանկավարժական գործունեությունից, իրեն ամբողջությամբ նվիրել փիլիսոփայական. գիտությանը։ «Ճակատագրապաշտության տեսությունը» (1876 թվական, ֆրանսերեն հրատարակություն 1877 թվական), «Տեսակների ծագումը» (1877 թվական), «Մետաֆիզիկայի հիմունքները» (1879 թվական, ֆրանսերեն հրատարակություն 1880 թվական), «Աշխարհի կազմավորման առաջին սկզբունքները» (1888 թվական), «Տիեզերական տատանումների տեսությունը» (1876-1877 թվականներ, ֆրանսերեն հրատարակություն 1895 թվական, առաջաբանը ՝ Լ. Բյուխների) և այլ երկերում տվել է ժամանակի բնագիտության և փիլիսոփայության առաջ քաշած մի շարք հարցերի մատերիալիստական պատասխանները, քննադատել իդեալիզմը և կրոնը։ Կոնտայի դիալեկտիկական ըմբռնումները դրսևորվել են բնագիտության փիլիսոփայական վերլուծություններում։ Առաջադրել է համընդհանուր պատճառականության գաղափարը, այն վերագրել նաև մարդու հոգեկանին, որ նա բնորոշել է որպես նյարդային համակարգի ֆունկցիա։


== Ժխտումը, կարծիքները ==
Ժխտել է պատահականությունը, որոշ դեպքերում տուրք տվել ճակատագրապաշտությանը։ Փորձել է գիտության նվաճումները համաձայնեցնել իր դետերմինիստական ըմբռնումներին։ Մարդու ճանաչողական կարողությունը համարել է անսպառ։ Զգայությունը և ընկալումը համարել է ճանաչողության առաջին, անմիջական աստիճան, մտածողությունը՝ երկրորդ, միջնորդավորված աստիճան, որի արտացոլումն իրականացնում է զգայության տվյալների մշակմամբ։ Բնագիտության նվաճումները և Չ. Դարվինի էվոլյուցիոն տեսությունը նպաստել են Կոնտայի աթեիստական հայացքների ձևավորմանը։ Օ. Կոնտի, Հ. Բոկլի և Հ. Սպենսերի սոցիոլոգիայի ազդեցությամբ պաշտպանել է հասարակության օրգանական տեսությունը։ Կոնտայի աշխատությունները, զեկուցումները, հոդվածները, պառլամենտական ճառերը, իրավաբանական ուսումնասիրությունները, կանոնադրությունները նաև վկայում են հեղինակի իրավաբանական, մանկավարժական, հասարակական-քաղաքական առաջադիմական հայացքների մասին։
Կոնտան գրել է նաև բանաստեղծություններ։ Կոնտայի փիլիսոփայությունը Ռումինիայի նախամարքսյան մատերիալիզմի ամենաբարձր արտահայտությունն է։ Կոնտային բարձր է գնահատել Մ. Էմինեսկուն։ Ըստ ակադեմիկոս Պ. Կոնստանդինեսկու-Ցաշի, Կոնտան նպաստել է Ռումինիայում մատերիալիստական հոսանքի ստեղծմանը և երիտասարդությանը մղել դեպի սոցիալիստական շարժումը։ Կոնտան նամակագրություն է ունեցել Չ. Դարվինի, Լ. Բյուխների, Է. Հեկկելի և ուրիշ նշանավոր մտածողների հետ։ Ունեցել է հայ աշակերտներ։ Ուսումնասիրություններում անդրադարձել է հայերին ու Հայաստանին։


== Ծանոթագրություններ ==
Կլորասղոցման հաստոց

Կլորասղոցման հաստոց, փայտանյութի երկայնական, լայնական և խառը սղոցման ու ձևավոր կտրատման հաստոց։ Կտրող գործիքը կլոր սղոցն է։ Հիմնական տարրերն են՝ սղոցման լիսեռը, հենոցը, մատուցման մեխանիզմը, սղոցման լիսեռի և մատուցման մեխանիզմի հաղորդակները։ Լինում են մեկ-, երկու- և բազմասղոցանի՝ ձեռքի կամ ավտոմատ մատուցմամբ։ Սղոցների պտտման հաճախականությունը 500-3000 պտ/ր է, մատուցումը՝ 5-120 մ/ր։
Շուժեգա (գետ)

Շուժեգա (ռուս.՝ Шужега)՝ գետ Վինոգրադովսկի շրջանում, Արխանգելսկի մարզ՝ Ռուսաստան։ Հյուսիսայի Դվինայի ձախ ակունք։


== Աշխարհագրություն ==
Հոսում է Շիդրովսկի գյուղական բնակավայրի հարավային մասով։ Գետի ակումքը՝ Չամովսկի գետ, Հյուսիսային Դվինա։


== Բնութագիր ==
Ակունքի բարձրությունը՝ 55 մ, ծովի մակարդակից։ Գետաբերանի բարձրությունը՝ 16 մ, ծովի մակարդակից։ Երկարություն՝ 19 կմ։ Գետը սնվում է
անձրևաջրերով և հալոցքներով։


== Վտակներ ==
Արլիխա
Սալոզերկա


== Շուժեգան քարտեզի վրա ==
P-38-51,52. Վերին և Ստորին հոսքեր 
P-38-39,40. Ներքին հոսք
Շուժեգա Wikimapia-ում
Տեղագրական քարտեզ P-37-13_14 Archived 2013-05-02 at the Wayback Machine.


== Արտաքին հղումներ ==
Պետական ջրային Գրանցում. Շուժեգա գետ
Լեոնիդաս I

Լեոնիդաս I (հին հունարեն՝ Λεωνίδας Α΄), Սպարտայի ռազմիկ-արքա, որն իշխել է մ․թ․ա․ 491-480 թվականներին։ Նա սերել է Ագիադների արքայատոհմից և եղել է 17-րդ ժառանգը։ Նրա տոհմը համարվել է Հերակլեսի և Կադմոսի ժառանգների տոհմ։ Եղել է Գորգոյի ամուսինը, որը Կլեոմենես I արքայի դուստրն էր։ Լեոնիդասը մասնակցել է հունա-պարսկան երկրորդ պատերազմում, որի ժամանակ առաջնորդել է հունական միացյալ զորքերը և զոհվել Թերմոպիլեի ճակատամարտում՝ պարսիկներից պաշտպանելով նեղ կիրճ-անցումը։


== Կենսագրություն ==
Լեոնիդաս I-ը եղել է Անակսանդրիդ II-ի 4 որդիներից 3-րդը, սակայն Կլեոմենես I-ի և Դորեիուսի մահից հետո ընդունել է արքայական իշխանությունը։

Իր գահակալման տասը տարիների ընթացքում նա ոչ մի նշանակալի բան չի արել, սակայն անմահացրել է իր անունը Թերմոպիլեի ճակատամարտում։ Նա 6 հազար մարտիկների (այդ թվում՝ 300 սպարտացիներից կազմված անձնական գվարդիայի) հետ պաշտպանել է Թերմոպիլե կիրճը պարսկական զորքերի հարձակումից։ Աքեմենյան Պարսկաստանի արքա Քսերքսես I-ը մ․թ․ա․ 480 թվականի ամռանը հարձակվել է Հունաստանի վրա։ Նրան ընդառաջ է եկել Լեոնիդաս I-ը 300 սպարտացիներից բաղկացած ջոկատով և այլ քաղաքներից հավաքված 5620 մարտիկներով։ Հույներն ամրացել են Թերմոպիլե կիրճում՝ հնարավորինս երկար այդ նեղ անցումը պաշտպանելու մտադրությամբ․ այն ամենակարճ ուղին էր, որը տանում էր դեպի երկրի խորքը։
Պարսից 200-հազարանոց բանակը երկու օր շարունակ անհաջող հարձակումներ է իրականացրել Թերմոպիլե կիրճի ուղղությամբ։ Սակայն դավաճան Էֆիալթեսը պարսկական «անմահների» ջոկատին լեռնային արահետով անց է կացրել Լեոնիդասի զորքերի թիկունք՝ վերջիններիս այնտեղից հարվածելու նպատակով։ Տեղեկանալով այդ մասին՝ Լեոնիդասը զորքի մեծ մասին ուղարկել է երկրի խորքերը, իսկ ինքն իր 300 թիկնապահների հետ մասին մնացել կիրճում։ Հայտարարելով, որ Լեոնիդասին միայնակ չեն թողնի՝ սեփական կամքով Լեոնիդասի մոտ են մնում նաև 700 ֆեսպիներ, որոնց ղեկավարն էր Դեմոֆիլան, և 400 թեբեացիներ՝ Լեոնտիադայի ղեկավարությամբ։ Լեոնիդասը գրոհել է պարսիկների վրա և անհավասար մարտում զոհվել։ Բարկացած Քսերքսես I-ը հրամայել է գտնել Լեոնիդասի մարմինը, կտրել նրա գլուխը և դնել ցցի վրա, իսկ մարմինն ամրացնել անձնական նավին։


== Լեոնիդաս I-ն արվեստում ==
Լեոնիդաս թագավորը Վալերիո Մանֆրեդի «Սպարտացին» վեպի (բնօրինակ անվանումը՝ «Թալոսի վահան», իտալերեն՝ «Lo scudo di Talos») կերպարներից մեկն է։
Լեոնիդասը Թերմոպիլեի ճակատամարտի և դրան նախորդող իրադարձությունների մասին պատմող երկու ֆիլմերի գլխավոր կերպարն է։ Այդ ֆիլմերն են 1962 թվականին նկարահանված «300 սպարտացիները», որտեղ նրա դերակատարը եղել է Ռիչարդ Էգանը և 2006 թվականին նկարահանված «300 սպարտացիները», որտեղ նրան մարմնավորել է Ջերարդ Բաթլերը։


== Տես նաև ==
Սպարտա
Թերմոպիլեի ճակատամարտ


== Ծանոթագրություններ ==


== Գրականություն ==
Herodotus, Herodotus, with an English translation by A. D. Godley. Cambridge. Harvard University Press. 1920.
Jones, A. H. M. Sparta, New York, Barnes and Nobles, 1967
Morris, Ian Macgregor, Leonidas: Hero of Thermopylae, New York, The Rosen Publishing Group, 2004.


== Արտաքին հղումներ ==
Leonidas and the 300 Spartans with explanatory animations, videos and rare images from Sparta's Archaeological Museum
Sparta Reconsidered provides a comprehensive look at Sparta including an essay on Leonidas.[1]
The website Sparta-Leonidas-Gorgo is specifically dedicated to Leonidas and his wife Gorgo.[2]
Պերսևս (այլ կիրառումներ)

Պերսևս, կարող է վերաբերել՝

Պերսևս - հին հունական դիցաբանության հերոս, Զևսի և Դանայայի՝ Արգոսի արքա Ակրիսիոսի դստեր որդին, Գորգոն Մեդուզային հաղթողը, արքայադուստր Անդրոմաքեի փրկիչը
Պերսևս - երկնքի հյուսիսային մասում գտնվող համաստեղություն
Կալգանովկա (գյուղ, Կարմասկալինսկի շրջան)

Կալգանովկա (ռուս.՝ Калгановка, բաշկիրերեն՝ Калгановка), գյուղ Ռուսաստանի, Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կյանքի ճակատամարտը։ Սիրո պատմություն

Կյանքի ճակատամարտը։ Սիրո պատմություն (անգլ.՝ The Battle of Life: A Love Story), Չարլզ Դիկենսի վեպերից է, որն առաջին անգամ հրատարակվել է 1846 թվականին։ Սա նրա Ծննդյան տոների գրքեր շարքի չորրորդ գիրքն է, որին նախորդել է Ծղրիդն վառարանի ետևում գիրքը։ 
Դեպքերը կատարվում են անգլիական մի գյուղում, որը պատմական ճակատամարտի վայր է։ Հերոսներից ոմանք փոխաբերական իմաստով ճակատամարտին առնչվում են կյանքի պայքարով։ Այստեղից էլ առաջացել է վեպի վերնագիրը։
Ճակատամարտը Սուրբ Ծննդյան գրքերից միակն է, որը գերբնական կամ բացահայտ կրոնական տարրեր չունի (տեսարաններից մեկը տեղի է ունենում Ծննդյան տոների ժամանակ, բայց դա վերջին տեսարանը չէ)։ Պատմությունը նմանություն ունի The Cricket on the Hearth-ին՝ երկու առումներով․ այն չի կատարվում քաղաքային վայրում և, ինչպես բնորոշ է Դիկենսին, վեպն ունի երջանիկ ավարտ։ Սա Դիկենսի առավել քիչ հայտնի գործերից է, որն առավել հայտնի դառնալու միտում երբեք չի ունեցել։


== Սյուժե ==
Երկու քույրեր երջանիկ ապրում են Անգլիական մի գյուղում՝ իրենց երկու ծառաներ Քլեմենսի Նյուքամի և Բեն Բրիթընի, իրենց բարեհոգի, ամուրի հոր՝ դոկտոր Ջեդլերի հետ միասին։ Դոկտոր Ջեդլերի փիլիսոփայությունը կյանքին որպես ֆարսի վերաբերվելու մեջ էր։ Մարիոնը, փոքր քույրը նշանված է Ջեդլերի խնամակալ Ալֆրեդ Հեթֆիլդի հետ, ով լքում է գյուղը՝ ուսումը շարունակելու նպատակով։ Նա Մարիոնին վստահում է Գրեյսին և խոստանում է վերադառնալ ու խնդրել նրա ձեռքը։
Իրավաբաններ Սնիչին և Քրեգսը կարծում են, որ Մայքլ Ուորդենը, մի ազատամիտ մարդ, ով պատրաստվում է լքել երկիրը, փորձում է համոզել փոքր քրոջը փախչել երկրից։ Մի գիշեր Քլեմենսին լրտեսում է Մարիոնին Ուորդենի հետ թաքուն հանդիպման ժամանակ։ Այնուամենայնիվ, Ալֆրեդի վերադարձի օրը պարզվում է, որ Մարիոնը փախել է։ Նրա ենթադրյալ փախուստը մեծ վիշտ է պատճառում թե՛ հորը, և թե՛ քրոջը։
Վեց տարի անց։ Քլեմենսին ամուսնացել է Բրիթընի հետ և նրանք գյուղում պանդոկ են հիմնել։ Ալֆրեդը Մարիոնի փոխարեն ամուսնանում է Գրեյսի հետ, որը նրան Մարիոն անունով դուստր է պարգևում։ Մարիոնի ծննդյան օրը Գրեյսն Ալֆրեդին խոստովանում է, որ Մարիոնը խոստացել է անձամբ բացատրել իր այսպես կոչված փախուստի պատճառը։
Այդ երեկո, մինչ արևի մայր մտնելը, Մարիոնն իսկապես հայտնվում է և բացատրում իր անհետանալը։ Պարզվում է, որ Մարիոնը չի «փախել», այլ ապրում էր իր հորաքույր Մարթայի տանը, որպեսզի Ալֆրեդը սիրահարվի Գրեյսին։ Արցունքներ են թափվում, երջանկությունը և ներողամտությունն են թագավորում, քանզի կորած քույրը վերամիավորվել է մյուսների հետ։ Ուորդենը նույնպես վերադառնում է և դոկտոր Ջեդլերի թույլտվությամբ ամուսնանում Մարիոնի հետ։


== Փուլային ադապտացիա ==
Ալբերտ Ռիչարդ Սմիթը վերանշակել է Կյանքի ճակատամարտը, որը 1846 թվականին հաջողությամբ ներկայացվել է Սուրեյ թատրոնում։


== Ծանոթագրություններ ==
Քսիլոնգ կայան

Քսիլոնգ կայան (չինարեն՝ 兴隆观测基地), աստղադիտարան (ՄԱՄ կոդը՝ 327) տեղակայված Յանշան լեռնաշղթայի հիմնական լեռնագագաթից հարավ Չինաստանի Հեբեյ նահանգում։
Հիմնվել է 1968 թվականին։ Այս պահին հանդիսանում է ՉԱԱ հիմնական դիտարկումների կայանը։ Ասիայի տարածքում գտնվող ամենամեծ աստղադիտարանն է։ Աստղադիտարանում տեղադրված են 50 սմ-ը գերազանցող 9 աստղադիտակներ։ Դրանք են՝

Mark-III ֆոտոէլեկտրիկ աստրոլաբ
60 սմ ռեֆլեկտոր աստղադիտակ
80 սմ ռեֆլեկտոր աստղադիտակ
85 սմ ռեֆլեկտոր աստղադիտակ
60/90 սմ Շմիդտի աստղադիտակ
1,26 մ ինֆրակարմիր աստղադիտակ
2,16 մ ռեֆլեկտոր աստղադիտակ
4 մ LAMOST աստղադիտակ


== Տես նաև ==
Պեկինի Շմիդտ-ԼԿՍ աստերոիդների ծրագիր


== Ծանոթագրություններ ==


== Արտաքին հղումներ ==
Xinglong's Main Page
Peking Observatory, Xinglong Station
Շավարշ I (Ծոփքի թագավոր)

Շավարշ Ա Երվանդունի նաև Քսերքսես (հին հունարեն՝ Ξέρξης, պարսկերեն՝ خشایارشا ارمنستان), հայկական Ծոփքի և Կոմմագենեի թագավորության թվով հինգերորդ թագավորը՝ Երվանդունիների արքայատոհմից։ Կառավարել է մ.թ.ա. 228-212 թվականներին։ Փոխարինել է հորը՝ Արշամ Երվանդունուն։


== Կենսագրություն ==
Քսերքսեսը կամ Շավարշը ծնվել և ապրել է մ.թ.ա. 3–րդ դարում։ Մ.թ.ա. 228 թվականին փոխարինելով հորը՝ Արշամին, բազմել է Ծոփքի հայոց թագավորության գահին։
Շավարշը Ծոփքի առաջին թագավորն էր, որ հրաժարվեց հարկեր մուծել Սելևկյան գանձանակում։ Ի պատասխան սրա՝ Սելևկյան կայսրության ղեկավար Անտիոքոս III-ը պաշարեց Ծոփք-Կոմմագենեի թագավորության մայրաքաղաքը՝ Արշամշատը։
Որպես բանակցությունների արդյունք՝ Շավարշը կնության է առնում Անտիոքոսի քրոջը՝ Անտիոքիսին, ներվում է պարտքը, իսկ Շավարշը իր հերթին ընդունում է Սելևկյանների կայսրությունը։
Սակայն որոշ ժամանակ անց Անտիոքիսը սպանում է ամուսնուն՝ Քսերքսեսին և Ծոփքի թագավորությունը հանձնում եղբորը։


== Ծանոթագրություններ ==
Զարեհ Որբունի

Զարեհ Որբունի (Էոքսյուզյան, մայիսի 24, 1902(1902-05-24), Օրդու, Տրապիզոնի վիլայեթ, Օսմանյան կայսրություն - դեկտեմբերի 1, 1980(1980-12-01), Բանյո), հայ վիպասան, խմբագիր և արձակագիր։


== Կենսագրություն ==
Զարեհ Էոքսյուզյան ծնվել է Սև ծովի հարավարևելյան ափին գտնվող Օրդու քաղաքում։ Մինչև Առաջին համաշխարհային պատերազմը հաճախել է ծննդավայրի Մովսիսյան վարժարանը։ Հայրն սպանվել է Մեծ եղեռնի ժամանակ։ Մայրը, չորս զավակներով, առագաստանավով կարողացել է փախչել Սևաստոպոլ, Ղրիմ։ 1 տարի անց նրանց ընտանիքը տեղափոխվել է Պոլիս, որտեղ Զարեհը սովորել է Պերպերյան վարժարանում (1919-1922)։ 1922 թվականին մեկնել են Ֆրանսիա ուր և հաստատում են մշտական բնակություն։ Նրանք երկու տարի ապրել են Մարսելում, ապա՝ Փարիզում (1924-1930) և Ստրասբուրգում (1930-1937)։ Ֆրանսիայում ապրած ժամանակից ի վեր Զարեհը ագահ ընթերցող էր, ծանոթանում էր եվրոպական մտքի զարգացման միտումներին և ֆրանսիական գրականության հայտնի գործերին, հատկապես Մարսել Պրուստին։


== Գրական գործունեություն ==
Օրվա ապրուստը հայթայթելով այլազան աշխատանքներով՝ Որբունին 1920-ական թվականներից եռանդուն մասնակցություն է ունենում ֆրանսահայ գրական–մշակութային կյանքին։ Զարեհ Որբունու առաջին ստեղծագործությունը «Գարուն» վերնագրով լույս է տեսնում Վահան Թեքեյանի խմբագրած «Ժողովուրդի ձայնը» թերթում։ Պետրոս Զարոյանի հետ կարճ ժամանակաընթացքում հրատարակում է «Նոր հավատք» հանդեսը, «Լուսաբաց» ամսաթերթը, աշխատակցում է սփյուռքի առաջադիմական մամուլին, և հատկապես ֆրանսահայ հանդեսներին ու թերթերին («Նաւասարդ», «Նոր գիր», «Մշակոյթ», «Անահիտ», «Զուարթնոց», «Զանգու», «Կյանք և արվեստ», «Մենք», «Անդաստան» և այլն)։
«Հալածուածները» խորագրով չորս հատորով ծրագրված վեպի առաջին հատորը «Փորձը» վերնագրով լույս է ընծայել 1929 թվականին։ Հետագայում լույս տեսան նաև մյուս երեք հատորները («Թեկնածուն», 1967, «Ասֆալթը», 1972, «Սովորական օր մը», 1974)։
Որբունին հրատարակել է նաև պատմվածքների ժողովածուներ՝ «Վարձու սենեակ» (1939), «Անձրեւոտ օրեր» (1958), «Պատմուածքներ» (1966)։ Առանձին գրքով 1947 թ. լույս է ընծայել «Դէպի երկիր» հայրենական հուշերի գիրքը, 1964 թվականին՝ «Եւ եղեւ մարդ» վեպը։
Մասնակցել է Սովետահայ գրողների երկրորդ համագումարին (1946)։ 1967 թվականին Երևանում լույս է տեսել նրա երկերի ժողովածուն՝ «Եւ եղեւ մարդ»խորագրով։


== Երկեր ==
Հալածուածները. Փորձը, Մարսիլիա, 1929, 164 էջ։
Վարձու սենեակ, Փարիզ, 1939, 171 էջ։
Դէպի երկիր (ճամբորդութեան յուշեր), Փարիզ, 1947, 176 էջ։
Հալածուածները. Փորձը, Պէյրութ, 1958, 109 էջ։
Անձրեւոտ օրեր (պատմուածքներ), Փարիզ, 1958, 198 էջ։
Եւ եղեւ մարդ, Փարիզ, 1964, 188 էջ։
Պատմուածքներ, Պէյրութ, 1966, 176 էջ։
Հալածուածները. Թեկնածուն, Պէյրութ, 1967, 216 էջ։
Եւ եղեւ մարդ (վեպեր և պատմվածքներ), Երևան, 1967, 340 էջ։
Հալածուածները. Ասֆալթը, Իսթանպուլ, 1972, 252 էջ։
Հալածուածները. Սովորական օր մը, Պէյրութ, 1974, 181 էջ։


== Ծանոթագրություններ ==
Բերտիլ Ուլին

Բերտիլ Ուլին (շվեդերեն՝ Bertil Gotthard Ohlin, ապրիլի 23, 1899(1899-04-23)[…], Parish of Klippan, Klippan Municipality, Կրիստիանստադ, Շվեդիա - օգոստոսի 3, 1979(1979-08-03)[…], Vålådalens Fjällstation, Շվեդիա), շվեդ ականավոր տնտեսագետ, Նոբելի հիշատակին նվիրված տնտեսագիտության մրցանակի դափնեկիր՝ միջազգային առևտրի և կապիտալի միջազգային շարժման տեսության մեջ կատարած ներդրման համար (1977)։ Առաջին մեծ աշխատանքը եղել է «Համաշխարհային տնտեսական դեպրեսիայի ընթացքը և փուլերը», որը կարդացել է 1931 թվականին Ազգերի լիգայում։


== Կենսագրություն ==
1917 թվականին Լունդի համալսարանում ստացել է գիտական աստիճան մաթեմատիկայի և վիճակագրության բնագավառում։ 1923 թվականին Հարվարդի համալսարանում ստացել է տնտեսագիտության մագիստրոսի աստիճան, իսկ 1924 թվականին Ստոկհոլմի համալսարանում՝ դոկտորի աստիճան։ Դասավանդել է Կոպենհագենի համալսարանում և Ստոկհոլմի տնտեսագիտական դպրոցում։ Եղել է Շվեդիայի պառլամենտի անդամ, 1944-1945 թվականներին՝ առևտրի նախարար, ԵԽ-ում Շվեդիայի ներկայացուցիչ։
Խեկշեր Ուլինի մոդելի համաձայն՝ ազատ առևտրի պայմաններում տարբեր երկրներում ձևավորվում է արտադրության գործոնների գների հավասարակշռություն, որը հանգեցնում է համաշխարհային տնտեսական հավասարաշռվածության։ Հետազոտություններում օգտագործել է «ծախքեր-թողարկում» մեթոդը։


== Աշխատություններ ==
Միջռեգիոնալ և միջազգային առևտուր (1933)
Զբաղվածության կայունացման հիմնահարցը (1949)


== Գրականություն ==
Блауг М. Олин, Бертиль Г. // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 222-224. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Աղբյուրներ ==
Բերտիլ Ուլին


== Արտաքին հղումներ ==
Ինքնակենսագրությունը Նոբելյան մրցանակակիրների կայքում
(334) Չիկագո

(334) Չիկագո (անգլ.՝ Chicago), աստերոիդ աստերոիդների գոտու արտաքին մասում։ Հայտնաբերվել է 1892 թվականի օգոստոսի 23-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,894303 ա. մ., առավելագույնը մոտենում է 3,8091 ա. մ. հեռավորության վրա և հեռանում 3,9795 ա. մ., իսկ Երկրի ուղեծրին Չիկագո աստերոիդը նվազագույնը մոտենում է 2,7941 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2807 երկրային օրվա ընթացքում, իր ուղեծրով շարժվելով միջինում 0,128251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,64° անկյուն։
Չիկագո աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(334) Չիկագո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(20479) Սելիսաուսիեր

(20479) Սելիսաուսիեր, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի հուլիսի 14-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20479) Սելիսաուսիեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկո Պյացա

Մարկո Պյացա (խորվ.՝ Marko Pjaca, մայիսի 6, 1995(1995-05-06), Զագրեբ, Խորվաթիա)։ Խորվաթ ֆուտբոլիստ, Խորվաթիայի հավաքականի և «Յուվենտուսի» հարձակվող։


== Ակումբային կարիերա ==
Երիտասարդական կարիերան անցկացրել է Զագրեբի «Դինամոյում», «ԶԵՏ»-ում և «Լոկոմոտիվում»։ 2012 թվականին սկսել է պրոֆեսիոնալ կարիերան։ 2014 թվականի ամռանը տեղափոխվել է «Դինամո»։ Զագրեբի այս ակումբում նորամուտը նշել է մրցաշրջանի բացման խաղում՝ «Սլավան Բելուպո» ակումբի դեմ խաղում, որտեղ նույնիսկ գոլ է խփել։ 2014 թվականի դեկտեմբերի 11-ին Պյացան Եվրոպա Լիգայի շրջանակներում կայացած «Սելտիկի» դեմ խաղում հետ-թրիկ ձևակերպեց։


== Կարիերան հավաքականում ==
Խորվաթիայի հավաքականում նորամուտը նշել է 2014 թվականի սեպտեմբերի 4-ին՝ Կիպրոսի հավաքականի դեմ ընկերական խաղում, 78-րդ րոպեին փոխարինելով Մատեո Կովաչիչին (2:0)։


== Նվաճումներ ==
 «Դինամո» (Զագրեբ)Խորվաթիայի առաջնություն։ 2014-2015, 2015-16
Խորվաթիայի գավաթի հաղթող։ 2014-2015, 2015-16


== Վիճակագրություն ==


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Հանճարեղ հայրիկ (ֆիլմ)

«Հանճարեղ հայրիկ»` (անգլ.՝ Father of Invention) ֆիլմ, որը նկարահանվել է ռեժիսոր Տրենտ Կուպերի կողմից` Կեվին Սպեյսի (անգլ.՝ Kevin Spacey) մասնակցությամբ։
Համաշխարհային պրեմիերան կայացել է 2010 թվականի փետրվարի 15ին Բեռլինի կինոֆեստիվալում։
Ռուսական վարձույթում ֆիլմը հայտնվել է 2011 թվականի նոյեմբերի 3ին։


== Սյուժե ==
Ձեռնարկատեր Ռոբերտ Ակսելը թողարկում է մի շարք ապրանքներ, որոնք մեծ պահանջարկ ունեն` օգտագործելով տարբեր մարդկանց հայտնագործությունները, որի պատճառելով էլ դառնում է հարուստ և հայտնի։
Մի անգամ իր հայտնագործություններից մեկը հաշմանդամ է դարձնում հազարավոր գնորդների և նա ութ տարով հայտնվում է բանտում։
Ազատվելով Ակսելը ուզում է վերականգնել իր բիզնես-կայսրությունը, բայց դրանից առավել նա ցանկանում է կարգի բերել հարաբերությունները 22-ամյա աղջկա (Կամիլլա Բել) և նախկին կնոջ (Վիրջինիա Մեդսեն) հետ։


== Դերերում ==


== Հետաքրքիր փաստեր ==
Ֆիլմի գործող դերասանները երկուսն են` Միքայել Ռոզենբաումը և Կեվին Սպեյսին, ովքեր «Սմոլվիլի գաղտնիքը» և «Սուպերմենի վերադարձը» ֆիլմերում խաղացել են Սուպերմենի ոխերիմ թշնամի` Լեքս Լյուտորի դերը։


== Ծանոթագրություններ ==
All for You

«All for You», երգ, որը ձայնագրվել է ամերիկացի երգչուհի Ջանեթ Ջեքսոնի կողմից նրա յոթերորդ համանուն ստուդիական ալբոմի համար։ Թողարկվել է որպես ալբոմի երկրորդ սինգլ 2001 թվականի մարտի 6-ին և անմիջապես ռեկորդ է սահմանել, երբ նույն օրը ավելացվել է ԱՄՆ բոլոր ռադիոկայանների երգացանկերում, որոնք հեռարձակվում են չորս ամենահանրաճանաչ ձևաչափերով։
Երգը հիմնված է Մեծ Բրիտանիայում հայտնի Change խմբի «The Glow of Love» (1980) երգից սեմփլի վրա։
«All For You» երգըյոթ շաբաթ անընդմեջ գլխավորել է Billboard Hot 100-ը և դարձել է Ջեքսոնի կարիերայի երկրորդ  ամենահաջողակ սինգլը «That’s the Way Love Goes» երգից հետո։ Երգը նման հաջողություն է ունեցել ամբողջ աշխարհում՝ հայտնվելով Մեծ Բրիտանիայի, Ավստրալիայի, Ֆրանսիայի, Կանադայի, Նոր Զելանդիայի և Իտալիայի հիթ-շքերթների լավագույն հնգյակում ։
Կոմպոզիցիան ստացել է BMI: Urban Awards 2002 թվականի մրցանակը «Տարվա երգ» անվանակարգում։ «Գրեմմի» 44-րդ մրցանակաբաշխության ժամանակ «All For You» երգն արժանացել է մրցանակի «Լավագույն պարային ձայնագրություն» անվանակարգում։


== Քննադատների արձագանքներ ==
Billboard ամսագրի քննադատ Չակ Թեյլորը երգին դրական գնահատական է տվել և գրել է, որ կարելի էր միայն կռահել, թե ինչ է տեղի ունեցել ստուդիայում Ջիմի Ջեմի, Թերի Լյուիսի և Ջեքսոնի միջև, բայց երգը «փաստացիորեն արևի լույս էր ճառագում», իսկ երգչուհու կատարումը հերթական անգամ անկաշկանդ և ոգեշնչված է եղել։ Նշելով, որ «All For You»-ն ռեկորդ է սահմանել՝ եթեր հեռարձակվելով ԱՄՆ-ի բոլոր տիպի ռադիոկայաններով (հակառակ ժամանակակից ռիթմ-ն-բլյուզի թրենդի), հեղինակը կարծիք է հայտնել, որ այն անպայման կդառնա ամառային ազգային հիմն և հեշտությամբ կգլխավորի չարթերը։ New Musical Express պարբերականից Թիմոթի Մարկը երգին տվել է խառը գնահատական։ Հեղինակը նշել է, որ «All For You»-ն գրված է սեքսի մասին և գրել է, որ «այդ սինգլը կոչ է բոլոր տղամարդկանց։ «Առաջ, տղամարդի՛կ»,- ասում է [Ջեքսոնը],– Հրավիրեք ինձ ժամադրության, և կլինի սեքս»։ Քննադատը հեգնանքով նկատել է, որ երգչուհին սովորել է հետաքրքիր փոփ-երգեր ստեղծել, բայց նա ոչինչ չգիտի տղամարդկանց մասին՝ գրախոսությունն ավարտելով այն խոսքերով, որ եթե նա ենթադրվող զուգընկերոջը չիպսերով բաժակ առաջարկեր, ապա նրա գիշերն այդքան միայնակ չէին լինի։
Entertainment Weekly-ից Դևիդ Բրաունին երգին միջին գնահատական ե տվել՝ նշելով, որ «All for You»-ն հիանալի պարային ձայնագրություն է՝ հին դպրոցի դիսկոյի շարքին վերադառնալու հավակնությամբ։ Սակայն, քննադատը կարծում է, որ չնայած երգը լավ էր «փաթեթավորված», այն էմոցիոնալ առումով մակերեսային է։


== Երգացանկ ==


== Հիթ-շքերթներ ==


== Հավաստագրեր ==


== Ծանոթագրություններ ==
Թայեբ Ֆիլալի

Թայեբ Ֆիլալի (հունվարի 16, 1979(1979-01-16), Grarem Gouga, Grarem Gouga District, Mila Province, Ալժիր), ալժիրցի վազորդ։


== Կենսագրություն ==
Մասնակցել է 2012 թվականի օլիմպիական խաղերին։ 2011 թվականին մասնակցել է Թուրինում տեղի ունեցած մարաթոնին, որում իր անձնական ռեկորդը եղել է 2։16.40 րոպե։ Անձնական ռեկորդը կիսամարաթոնում՝ 1։04.30։


== Ծանոթագրություններ ==


== Արտաքին հղումներ ==
Թայեբ Ֆիլալիի պրոֆիլը IAAF կայքում (անգլ.)
Տրոյանի (գյուղ, Կրասնինսկի շրջան)

Տրոյանի (ռուս.՝ Трояны), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գետահովիտ (գյուղ)

Անվան այլ կիրառումների համար տե՛ս՝ Գետահովիտ (այլ կիրառումներ)Գետահովիտ,
գյուղ Հայաստանի Հանրապետության Տավուշի մարզի Իջևանի տարածաշրջանում, մարզկենտրոն Իջևանից մոտ 1 կմ հյուսիս-արևմուտք, Սառնաջուր գետի ստորին հոսանքում։
Մինչև 1978 թ.-ի հունվարի 25-ի կոչվել է Թալա։


== Բնակչություն ==
Ըստ ՀՀ 2011 թ. մարդահամարի արդյունքների` Շիրակամուտի մշտական բնակչությունը կազմել է 2123, առկա բնակչությունը` 1991 մարդ։ Բնակիչերը հայեր են, որոնց նախնիների մի մասն այստեղ է փոխադրվել մոտակա Հին Թալա գյուղից և Արցախի Խաչեն ու Ջրաբերդ գավառների գյուղերից։
Գետահովիտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, այգեգործությամբ, բանջարեղենի, հացահատիկի և ծխախոտի մշակությամբ։


== Պատմամշակութային կառույցներ ==
Գետահովիտից 1,5 կմ հյուսիս-արևելքում գտնվում է “Մրգաշեն” գյուղատեղին (XII-XIII դարեր), որտեղ նշմարվում են եկեղեցիների և գերեզմանոցի ավերակներ, իսկ 11 կմ արևմուտք՝ “Կըռանա-Տուխտ” գյուղատեղին (XII-XIII դարեր)։

		
		


== Տես նաև ==
Գետահովիտի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Նաուել Ուապի

Նաուել Ուապի, լիճ Արգենտինայում Նեուկեն և Ռիո Նեգրո նահանգների սահմանին՝ հյուսիսային Պատագոնիայում։ Արաուկանների լեզվով նրա անունը նշանակում է «Յագուարի կղզի»։
Լիճն ունի 531 կմ² տարածք, նրա առավելագույն խորությունը 460 մետր է։ Լիճն ունի երկարաձիգ տեսք, որոնք նման են ֆյորդերի և առաջացել են հողմահարման հետևանքով։
Լճի կողքին գտնվում է հին արգենտինական ազգային պարկը՝ Նաուել Ուապի, որը հինվել է 1934 թվականին և ունի 7 098,9 կմ² տարածք։ Այն ձգվում է 130 կմ արգենտինաչիլիական սահմանի երկայնքով։ Այգում գերակշռում են բարձր լեռներ, բազում լճեր և լայնածավալ անտառներ։ Հյուսիսում նրան միանում է Լանինի ազգային պարկը։
Nahuel Huapi ազգային պարկի սահմաններից դուրս մեկ այլ նշանավոր ազգային պարկ է Լոս Արայանես-ը։ Península de Quetrihué թերակղզում գտնվում է նախնադարյան ընդարձակ անտառ, բուսականությամբ ծածկված (Luma apiculata)-ն։ Այդ ծառերի կեղևներն ունեն կարմրագույն երանգ։ Զբոսաշրջիկների համար փակ անտառը տեղակայված է լճի ամենամեծ կղզում՝ Իսլա Վիկտորիայում։
Նաուել Ուապին այդ ամենամեծ լիճն է ազգային պարկում։ Ամենակարևոր քաղաքը գտնվում է լճի ափին դա՝ Սան Կառլոս դե Բարիլոչեն է, արգենտինական զբոսաշրջիկության կենտրոնը։ Քաղաքին մոտ տեղակայված է կարևոր դահուկային հատվածը, Cerro Catedral-ն։

Հիշատակման է արժանի «Modesta Victoria» զբոսանավը։ Այն կառուցվել է 1937 թվականին Ամստերդամում և հետո, բաժանվելով մի քանի մասերի, տեղափոխվել է Բարիլոչի։ 1938 թվականից «Մոդեստա Վիկտորիան» ակոսում է Նաուել Ուապիում։ Դրանով 1952 թվականին ճանապարհորդել են Չե Գևարան և Ալբերտո Գրենադո չիլիական սահմանի մոտ։


== Լուսանկարներ ==

		
		
		
		


== Ծանոթագրություններ ==


== Արտաքին հղումներ ==
LAGO NAHUEL HUAPI (LAKE NAHUEL HUAPI) Archived 2005-09-12 at the Wayback Machine. (անգլ.)
La Fauna del Parque Nacional Nahuel Huapi (պորտ.)
Աբխազիայի արքաների ցանկ

Աբխազիայի արքաների ցանկ, (վրաց.՝ აფხაზთა მეფეთა დივანი՝ ափխազթա մեփեթա դիվանի), 10-11-րդ դարերում կազմված աբխազական թագավորների ցանկ։ Մեզ է հասել 15-րդ դարից մնացած դիվանը, որը մշակվել է Էվկտիմե Տակայիշվիլիի կողմից։ Թարգմանվել է ռուսերեն և անգլերեն լեզուներով։
Ցանկը կազմվել է որպես առաջին համայն վրաց թագավորի՝ Բագրատ III-ի նախորդների շղթա։ Նա Աբխազիայում գահ էր բարձրացել 978 թվականին։ Բագրատը սերում էր հայ Բագրատունիների ճյուղ՝ Բագրատիոնիների դինաստիայից։
Ստորև ներկայացվում են 22 թագավորները։ Մինչև 780-ական թվականները նրանք Բյուզանդական կայսրության վասալներն էին։ Անկախ թագավորության հիմքը դրել է Լևոն II-ը, ով վերջ է տվել արքոնտի ինստիտուտին և իրեն արքա հռչակել։ Իրեն հաջորդող թագավորները Անոսիդների տոհմից էին, բացառությամբ գահը զավթած Հովհաննես և Ատրներսեհ Շավլիանիների։

Անոս (ანოს) (510-530)
Ղոզար (ღოზარ) (530-550)
Իստվինե (ისტვინე) (550-580)
Փինիքտիոս (ფინიქტიოს) (580-610)
Բառնուկ (ბარნუკ) (610-640)
Դեմետրե I (დიმიტრი) (640-660)
Թեոդոսիուս I (თეოდოს) (660-680)
Կոստանդին I (კონსტანტი) (680-710)
Թեոդոր (თეოდორ) (710-730)
Կոստանդին II (კონსტანტი) (730-745)
Լևոն I (ლეონ) (745-767)
Լևոն II (ლეონ) (767-811)
Թեոդոսիուս II (თეოდოს) (811-837)
Դեմետրե II (დიმიტრი) (837-872)
Գեորգի I Աղծեփելի (გიორგი აღწეფელი) (872-878)
Բագրատ I (ბაგრატ) (887-898)
Կոստանդին III (კონსტანტი) (898-916)
Գեորգի II (გიორგი) (916-960)
Լևոն III (ლეონ) (960-969)
Դեմետրե III (დიმიტრი) (969-976)
Թեոդոսիուս III (თეოდოს ბრმა) (976-978)
Բագրատ III (ბაგრატ) (978-1014)


== Տես նաև ==
Աբխազիայի թագավորություն


== Ծանոթագրություններ ==


== Արտաքին հղումներ ==
Աբխազիայի արքաներ Archived 2018-02-08 at the Wayback Machine.
Վիլյամինա Դին

Վիլյամինա «Միննի» Դին (սեպտեմբերի 2, 1844(1844-09-02), Գրինոկ, Greenock, Ռենֆրեյշիր, Միացյալ Թագավորություն - օգոստոսի 12, 1895(1895-08-12), Ինվերկարգիլ, Նոր Զելանդիա), Նոր Զելանդիայի բնակչուհի, դայակ, որը մեղավոր է ճանաչվել սպանության մեջ և կախաղան է բարձրացվել դրա համար։ Դինը դարձել է Նոր Զելանդիայի պատմության մեջ միակ կինը, որը մահապատժի է ենթարկվել։ Նոր Զելանդիայի մյուս կանայք, ովքեր մեղավոր են ճանաչվել հանցագործությունների մեջ, երբեմն նաև մահապատժի են դատապարտվել, սակայն նրանց դատավճիռները միշտ մեղմացել են։


== Կենսագրություն ==
Ծնվել է 1844 թվականի սեպտեմբերի 2-ին Շոտլանդիայի Գրինոկ քաղաքում։ Նրա մայրը մահացել է քաղցկեղից 1857 թվականին։ Հայտնի չէ, թե երբ է Վիլյամինան տեղափոխվել Նոր Զելանդիա, սակայն պարզվել է, որ 60-ականների սկզբին նա արդեն ապրում էր Ինվերկարգիլ քաղաքում իր երկու փոքր երեխաների հետ։ Նա պնդում էր, որ համարվում է այրի բժիշկ Թասմանիայից (այդ պնդումներին փաստաթղթային հաստատում չկա)։
1872 թվականին Վիլյամինան ամուսնացել է տեղի հյուրանոցի սեփականատեր Չարլզ Դինի հետ և վերցրել նրա ազգանունը։ Ընտանիքը ֆինանսական դժվարություններ ուներ։ Ամուսինները տեղափոխվել են Ուինթոն, որտեղ Չարլզ Դինը սկսել է խոզեր բազմացնել, իսկ Վիլյամինան իր մոտ է վերցրել անցանկալի երեխաների վարձի դիմաց։ Ամուսնությունից դուրս ծնունդն այն ժամանակ խիստ դատապարտվում էր, իսկ արտամուսնական երեխաներին շատ էին ծնվում։ Այսպիսով, Դին շատ հաճախորդներ ուներ։ Միջին հաշվով նրա վարույթում եղել է մոտ 9 երեխա։
Մանկական մահացությունը այդ ժամանակ եղել է շատ մեծ։ Մի քանի երեխա է մահացել նաև Վիլյամինայի մոտ։ Դատախազը հետաքննություն է անցկացրել և եկել այն եզրակացության, որ նրանց մահվան մեջ ոչ մի քրեական բան չի եղել։ Տեղի բնակչությունը այլ կերպ էր մտածում՝ Վիլյամինին մեղադրելով երեխաների սպանությունների մեջ։ Այն ժամանակ այդ հանցագործությունը հաճախ կատարվում էր կանանց կողմից, և նման մի քանի դեպքեր դառնում էին ռեզոնանս։ Այնուամենայնիվ, Վիլյամինին որևէ բանի մեջ մեղադրելն անհնար էր, քանի որ հանցանշանն այն չէր թողնում։
1895 թվականին ոստիկանությունը Դինգին ժամանակավոր ձերբակալելու հիմքեր ուներ։ Նա կալանքի տակ է առնվել, և մինչ նա այնտեղ էր գտնվում, ոստիկանները խուզարկել են նրա տունը, որտեղ ոչինչ չեն գտել, բայց պեղելով նրա այգին՝ բախվել են սարսափելի գտածոյին՝ 3 մանկական դիակ։ Պարզվել է, որ երեխաներից մեկը մահացել է շնչահեղձությունից, իսկ մյուսը՝ դեղորայքից թունավորումից։ Վիլյամինա Դինին մեղադրել են սպանության մեջ։
Դինի փաստաբանը փորձել է ապացուցել, որ երեխաները մահացել են ոչ իր մեղքով։ Նա ընդամենը թաքցրել է նրանց, որպեսզի խուսափի վերաշարադրումներից, այդպիսին էր նրա վարկածը։ Դատարանը, այնուամենայնիվ, 1895 թվականի հունիսի 21-ին Վիլյամինային մեղավոր է ճանաչել սպանության մեջ, իսկ օգոստոսի 12-ին նա կախաղան է բարձրացվել։ Վիլյամինա Դինի կյանքի մասին գրվել են մի քանի գրքեր և գեղարվեստական ստեղծագործություններ։


== Ծանոթագրություններ ==


== Մատենագիտություն ==


== Արտաքին հղումներ ==
«Williamina DEAN»։ MURDERPEDIA։ Վերցված է 2014-01-31
Անատոլիական համալսարան

Անատոլիական համալսարան (թուրքերեն՝ Anadolu Üniversitesi), պետական համալսարան Թուրքիայի Էսքիշեհիր քաղաքում։ Այն իր մեծությամբ առաջինն է Թուրքիայում և չորրորդը՝ աշխարհում։
Հիմնադրվել է 1982 թվականին քաղաքում գործող չորս համալսարանների միավորման արդյունքում։ Բուն համալսարանի հիմնադրման տարեթիվ ընդունված է համարել 1958 թվականը, երբ հիմնադրվեց քաղաքի ամենահին համալսարանը՝ Տնտեսագիտության և կոմերցիոն գիտությունների ակադեմիան։


== Կամպուս ==
Անատոլիական համալսարանի ֆակուլտետների և դպրոցների մեծ մասը գործում են Յունուսէմրե կամպուսում, որը գտնվում է Էսքիշեհիրի կենտրոնում։ Կամպուսում են գտնվում ուսանողական հանրակացարանը, հոսպիտալը և վարչական շենքերի մեծ մասը։
Իքիէյլուլ կամպուսում, որը գտնվում է քաղաքից դուրս, գտնվում է ֆիզիկական պատրաստության և սպորտի դպրոցը, ճարտարագիտական ֆակուլտետը, քաղավիացիայի ուսումնարանը։


== Ինստիտուտներ ==
Համալսարանի կազմում գործում են հետևյալ ինստիտուտները

Մանկավարժական գիտությունների ինստիտուտ
Գիտության և տեխնոլոգիայի ինստիտուտ
Կիրառական արվեստների ինստիտուտ
Կապի ինստիտուտ
Առողջապահության ինստիտուտ
Սոցիալական գիտությունների ֆակուլտետ
Տրանսպորտային հետազոտությունների ինստիտուտ
Տիեզերական ուսումնասիրությունների ինստիտուտ


== Ֆակուլտետներ ==
Համալսարանի կազմում գործում են հետևյալ ֆակուլտետները.

Հեռահար ուսուցման
Դեղագործական ֆակուլտետ
Հումանիտար ֆակուլտետ
Կիրառական արվեստների ֆակուլտետ
Իրավագիտության ֆակուլտետ
Տնտեսագիտության և կառավարման ֆակուլտետ
Տնտեսագիտության ֆակուլտետ
Հեռահաղորդակցության ֆակուլտետ
Գործարար կառավարման ֆակուլտետ
Ինժեներական ֆակուլտետ
Ճարտարագիտության և դիզայնի ֆակուլտետ


== Դպրոցներ ==
Համալսարանի կազմում գործում են հետևյալ դպրոցները

Ֆիզիկական պատրաստության և սպորտի դպրոց
Երաժշտության և դրամայի դպրոց
Արդյունաբերության դպրոց
Հաշմանդամների դպրոց
Տուրիզմի և հյուրանոցային մենեջմենթի դպրոց
Օտար լեզուների դպրոց
Պետական կոնսերվատորիա


== Ուսումնարաններ ==
Նախնական մասնագիտական կրթությունը իրականացվում է համալսարանի հետևյալուսումնարաններում՝

Էսքիշեհիր
Բոզյույուք
Բիլեջիք
Պորսուք


== Ծանոթագրություններ ==


== Արտաքին հղումներ ==
Պաշտոնական կայք էջ (անգլ.)(թուրքերեն)
Բարմալեյ (հեքիաթ)

Բարմալեյ, ռուս գրող Կոռնեյ Չուկովսկու մանկական հեքիաթը։ Առաջին անգամ հրատարակվել է 1925 թվականին։


== Սյուժե ==
Երեխաներ Տանյան և Վանյան գնում են Աֆրիկա՝ զբոսնելու։ Այնտեղ նրանց բռնում է չար ավազակ և մարդակեր Բարմալեյը։ Նա խարույկի մեջ է նետում բարի բժիշկ Այբոլիտին։ Բժիշկ Այբոլիտի խնդրանքով Բարմալեյին կուլ է տալիս կոկորդիլոսը։ Երեխաները խնդրում են կոկորդիլոսին ազատել նրան։ Բարմալեյը վերադաստիարակվում է։ Երեխաները Բարմալեյին տանում են իրենց հետ Լենինգրադ, որտեղ նա թխում և երեխաներին է բաժանում  քաղցր թխվածքաբլիթներ։
Հեքիաթը սովորեցնում է երեխաներին հնազանդ լինել և լսել մեծահասակների, հատկապես ծնողների խորհուրդը։


== Էկրանավորում ==
Մուլտֆիլմ «Բարմալեյ», (Սոյուզմուլտֆիլմ, ԽՍՀՄ, 1941), ռեժ. Լեոնիդ Ամալրիկ, Վլադիմիր Պոլկովնիկով


== Տես նաև ==
Այբոլիտ (հեքիաթ)


== Ծանոթագրություններ ==


== Արտաքին հղումներ ==
Իմ Այբոլիտի պատմությունը
Զիմինո (գյուղ, Ռազդոլնոյեի շրջան)

Անվան այլ կիրառումների համար տե՛ս՝ Զիմինո (այլ կիրառումներ)Զիմինո (ուկրաիներեն՝ Зимине, Ղրիմի թաթարերեն՝ Zimino), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Պերեցֆելդ։
2001 թվականի տվյալներով Զիմինո գյուղում բնակվում էր 1 019 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)